Taani kuninga asehaldur
Taani kuninga asehaldurite loend (ladina keeles Capitanei Revalienses ehk Capitanius domini regis et iudex in Reualia) on 13. ja 14. sajandil Taani valdustes Põhja-Eestis valitsenud Taani kuninga asehaldurite loend. Aastatel 1219–1346 kuulus Põhja-Eesti Eestimaa hertsogkonnana Taani kuningale. Taani kuninga esindajaks ja kõrgemaks kohapealseks võimukandjaks Eestimaal oli Toompea väikeses linnuses asuv kuninga asehaldur – kapten – (hauptmann, capitaneus, hövetman), kellel allusid foogtid (advocatus, voget) ja kohtunikud, kellest suurema osa moodustasid Harju-Viru vasalkonna esindajad. Taani asehaldurid Tallinnas (Taani aeg): 1219–1222 – Anders Sunesen 1221 – Canutus 1222 – Tuuo, Episcopus Ripensis (endine Ribe piiskop Tuve) 1223 – Canutus, dux Esthoniae 1227–1238 oli Põhja-Eesti Mõõgavendade ordu valduses 1239 – Stigot Ugisen 1241–1257 – Saxo Agunsen (taani Saxe Aagesen) 1259 – Jacob Abramessen 1266 – Woghaen Palnisen 1268/1270 – Matthäus Florthorp 13. sajandi II pool (1283-1287 (?)) – Werner Letgast, (capitaneus) 1274 – Siegfried –1277 – Eilhard von Oberg (capitaneus per Estoniam, Narwiam atque Revaliam) 1279 – Eilart (Eilardus) von Hoberg 1278 – Simon de Oberch 1280 – Odewart (Odewardus de Lode (hauptmann, capitaneus revalensis) 1288 – Johannes Sialanzfare 1291–1296 – Nicolaus Absalonsson 1296 – Nils Axelson 1298–1304 – Nicolaus Ubbison 1304–1314 – Ago Saxison (taani Aage Saxesen) 1304 – Johannes Saxisen 1310 – Johannes Kannae Johannes Waigete 1313 – Johannes Bernower 1313 ja 1320 – Ago Saxisen 1321 – Hinricus 1323–1324 – Johannes Kannae 1329–1330 – Knut Porse vanem (surn. 1330) (Taani Hallandi hertsog, Eestimaa hertsog, kes sai Eestimaa hertsogkonna lääniks Taani kuningalt, pandiks laenu vastu) 1330, 1332, 1334 – Marquard Breide interregnum, Põhja-Eestit haldasid kohapealsed kuninglikud nõunikud. Kuninga Christoffer II (1276–1332) valitsusajal (1320–1326; 1329–1331) algas Taani kuningriigis tõsine kriisiaeg, Põhja-Eesti jäi kuninga otsese võimu alla. Aastatel 1332–1340 Taanis kuningat ei olnud. 1340. aastal õnnestus Kristofferi noorimal pojal Valdemar IV Taani troonile (1340–1375) tõusta. Valdemar võttis kasutusele Eestimaa hertsogi tiitli 1338. aasta mais, aasta enne seda, kui ta valiti Taani kuningaks ja hakkas valitsema Taani põhialadel. 1340/1341 – Conradus Preen 1344–1346 Stigotus Anderson Hvide 1345 – Cosvinus de Herike (loco capitanei) – Liivimaa ordu Viljandi komtuur 1345–1348 – Stigotus Anderson, Taani peamees Tallinnas, kapten Taani lossipealik Tallinnas Tallinna kaptenitest oli 10 taanlast, 6 pärit Saksamaalt ja 3 Eestimaa pärusaadlikku.